section_heading: Stadion
paragraph_text: Bolivija svoje domaće reprezentativne utakmice igra na stadionu Estadio Hernando Siles u La Pazu, te se stadion zbog visine od 3.637 metara nadmorske visine smatra najvišim na svijetu. Zbog toga su mnoge protivničke momčadi protestirale jer im je za razliku od domaće momčadi mnogo teže igrati na području razrijeđenog zraka te smatraju da je to nepravedno. 27. svibnja 2007. godine FIFA je donijela odluku da se kvalifikacijske utakmice za Svjetsko prvenstvo nesmiju igrati na nadmorskoj visini većoj od 2.500 metara. Međutim, nakon nekoliko mjeseci FIFA je poništila donesenu odluku tako da Bolivija može nastaviti s igranjem kvalifikacijskim utakmica na Estadio Hernando Siles.